b'\n_START_ARTICLE_\nFrontera de gra\n_START_PARAGRAPH_\nLa frontera de gra (tamb\xc3\xa9 anomenada vora de gra o l\xc3\xadmit de gra) \xc3\xa9s la superf\xc3\xadcie de separaci\xc3\xb3 entre dos cristalls (grans) d\'un mateix material policristal\xc2\xb7l\xc3\xad. La frontera de gra sorgeix a conseq\xc3\xbc\xc3\xa8ncia del mecanisme del creixement de gra, o cristal\xc2\xb7litzaci\xc3\xb3, quan dos cristalls que han crescut a partir de nuclis diferents es "troben". Tot i tenir la mateixa estructura cristal\xc2\xb7lina, les orientacions, a causa de l\'atzar, seran diferents i uns cristalls compensaran als altres: els policristalls solen ser is\xc3\xb2trops._NEWLINE_Com major grand\xc3\xa0ria tingui el gra, pitjor conductivitat el\xc3\xa8ctrica tindr\xc3\xa0, ja que la vora de gra impedeix el moviment dels electrons. D\'altra banda, com menor grand\xc3\xa0ria tingui, tindr\xc3\xa0 m\xc3\xa9s resist\xc3\xa8ncia mec\xc3\xa0nica, perqu\xc3\xa8 les dislocacions tindran menor mobilitat en estar impedit el seu moviment. Els l\xc3\xadmits de gra \xc2\xabancoren\xc2\xbb les dislocacions i impedeixen el seu moviment; per tant, un policristall resistir\xc3\xa0 millor la tracci\xc3\xb3 que un monocristall.'